په امریکا کې انتخابات څه ډول کیږي
د نومبر په لومړی سه شنبه امریکایان د ولسې جرگې د ۴٣٥ څوکیو لپاره کاندیدان انتخابوي. په دغو انتخاباتو کې به د مشرانو د جرگې اوه دیرش څوکې هم ډکیږي.
مگر ددغو دواړو انتخاباتو تر منځ د کانگرس لپاره د منځني دورې انتخابات هم کیږي. د جمهوری ریاست له انتخاباتو نه دوه کاله وروسته امریکایان بیا د انتخاباتو حوزې ته ځي چې خپلې رایې په صندوقونو کې واچوي. په اصطلاح د منځنئ دورې د انتخاباتو په نتیجه کې سپینه ماڼۍ په تشویش کې نه وي. د نومبر په لومړی سه شنبه امریکایان د ولسې جرگې د ۴٣٥ څوکیو لپاره کاندیدان انتخابوي. په دغو انتخاباتو کې به د مشرانو د جرگې اوه دیرش څوکې هم ډکیږي. د منځنۍ دورې انتخابات د جمهوررئیس د ارزیابۍ یوه طریقه هم ده. د جورج میسن د پوهنتون استاد رابرټ ډوډلی وایي: "په عنعنوي توگه جمهوررئیسان په ولسي او د مشرانو په جرگو کې څوکۍ دلاسه ورکوي په خاصه توگه په لومړۍ منځنۍ دوره کې". مگر جمهوررئیس جورج ډبلیو بوش او جمهوریت غوښتونکو د دوه زره دویم کال د منځنۍ دورې په انتخاباتو کې په ولسي او د مشرانو په جرگو کې څوکۍ وگټلې چې په دې سره یې په کانگرس باندې بشپړ کنټرول ولره. په کانگرس کې د اکثریت په گټلو سره د بوش سپین ماڼۍ وکولای شو چې په جنجالي ټکس کې کمښت راولي. د جان هاپکنس د پوهنتون استاد بنجامن گنسبرگ وایې: "ډیموکراتانو دټیکس دکمولو سره ډیر سخت مخالفت وکړ. د کانگرس په دواړو جرگو کې د اکثریت له لرو نه په غیر بوش به هیڅکله پدې نه وي قادره شوې چې په ټکس کې کموالی راولي". جمهوریت غوښتونکو په کانگرس کې په اکثریت لرلو سره د جمهوررئیس بوش سره مرسته وکړه چې په عراق کې جنگ پیل کړي. که د هر جمهوررئیس خپل سیاسي گوند د منځني دورې په انتخاباتو کې ماتې وخوري نو په هغه صورت کې د سپنې ماڼۍ قانوني اجنډا د خنډ سره مخامخ کیدای شي یا حتی بندیدای شي. دارنگه پیښه د بل کلنټن سره شوې وه چې په ١٩٩٢م کال کې له خپل انتخاب نه یې دوه کاله وروسته د هغه د روغتیایې چارو پروگرام تصویب نشو. په واشنگټن کې د رول کال په نامه ورځپاڼې خبریال کل تریگ ستاد وایي: "په ١٩٩۴ م کال کې جمهوریت غوښتونکو په کانگرس کې بیا اکثریت گټلی وو. ځکه نو اوس جمهوریت غوښتونکي په کانگرس بشپړ کنټرول لري او هغو کسانو د منځنۍ دورې په انتخاباتو کې ماتې وخوړله چې بل کلنټن ورباندې تکیه لرله". د هغه د روغتیا د چارو پروگرام چې ډیر زیار یې ورباندې ایستلی و په اساسي توگه ناکامه کړ. جمهوریت غوښتونکو چې په کانگرس کې اکثریت و، د ټولنیزو خدمتونو په شان جنجالي قانون یې تصویب کړ چې په دې سره هغه کسان مجبور شول چې کار وکړي چې د فدرالي حکومت نه یې مرسته لاس ته راوړله. په دوه زره شپږم کال کې چې د جمهوررئیس بوش دویمه دوره وه، ډیموکراتانو په ولسي او د مشرانو په جرگو کې اکثریت لاس ته راوړ. خبریال شان میلر وایې چې واقعا ډیموکراتانو د بوش د حکومت مخه ونیوله. هغه واقعآ نه غوښتل چې د داسې کانگرس سره کار وکړي چې ډیموکراتان پکې اکثریت وي".